CELEX: 62017CA0629
Language: mt
Date: 2018-12-06 00:00:00
Title: Kawża C-629/17: Sentenza tal-Qorti tal-Ġustizzja (Ir-Raba’ Awla) tas-6 ta’ Diċembru 2018 (talba għal deċiżjoni preliminari tas-Supremo Tribunal de Justiça – il-Portugall) – J. Portugal Ramos Vinhos SA vs Adega Cooperativa de Borba CRL (Rinviju għal deċiżjoni preliminari — Proprjetà intellettwali — Dritt tat-trade marks — Direttiva 2008/95/KE — Artikolu 3(1)(c) — Raġunijiet għal invalidità — Trade mark verbali komposta esklużivament minn sinjali jew minn indikazzjonijiet li jistgħu jservu sabiex jindikaw il-karatteristiċi ta’ prodott jew ta’ servizz — Karatteristiċi oħra ta’ prodott jew ta’ servizz — Installazzjoni ta’ produzzjoni tal-prodott — Trade mark verbali kkostitwita minn sinjal li jindika prodotti tal-inbid u minn isem ġeografiku, li jikkostitwixxi element verbali tal-isem tal-kumpannija tad-detentur tat-trade mark)

4.2.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 44/4
            
         
      Sentenza tal-Qorti tal-Ġustizzja (Ir-Raba’ Awla) tas-6 ta’ Diċembru 2018 (talba għal deċiżjoni preliminari tas-Supremo Tribunal de Justiça – il-Portugall) – J. Portugal Ramos Vinhos SA vs Adega Cooperativa de Borba CRL
      (Kawża C-629/17) (1)
      
      ((Rinviju għal deċiżjoni preliminari - Proprjetà intellettwali - Dritt tat-trade marks - Direttiva 2008/95/KE - Artikolu 3(1)(c) - Raġunijiet għal invalidità - Trade mark verbali komposta esklużivament minn sinjali jew minn indikazzjonijiet li jistgħu jservu sabiex jindikaw il-karatteristiċi ta’ prodott jew ta’ servizz - Karatteristiċi oħra ta’ prodott jew ta’ servizz - Installazzjoni ta’ produzzjoni tal-prodott - Trade mark verbali kkostitwita minn sinjal li jindika prodotti tal-inbid u minn isem ġeografiku, li jikkostitwixxi element verbali tal-isem tal-kumpannija tad-detentur tat-trade mark))
      (2019/C 44/05)
      Lingwa tal-kawża: il-Portugiż
      
         Qorti tar-rinviju
      
      Supremo Tribunal de Justiça
      
         Partijiet fil-kawża prinċipali
      
      
         Rikorrenti: J. Portugal Ramos Vinhos SA
      
         Konvenuta: Adega Cooperativa de Borba CRL
      
         Dispożittiv
      
      L-Artikolu 3(1)(c) tad-Direttiva 2008/95/KE tal-Parlament Ewropew u tal-Kunsill tat-22 ta’ Ottubru 2008 biex jiġu approssimati l-liġijiet ta’ l-Istati Membri dwar it-trade marks għandu jiġi interpretat fis-sens li għandha tiġi rrifjutata r-reġistrazzjoni ta’ trade mark ikkostitwita minn sinjal verbali, bħal dak inkwistjoni fil-kawża prinċipali, li jindika prodotti tal-inbid u li jinkludi isem ġeografiku, f’sitwazzjoni fejn dan is-sinjal jinkludi b’mod partikolari kelma li, minn naħa, tintuża b’mod komuni sabiex jiġu indikati l-installazzjonijiet jew il-postijiet fejn jiġu elaborati tali prodotti u, min-naħa l-oħra, hija wkoll wieħed mill-elementi verbali li jikkomponu l-isem tal-kumpannija tal-persuna ġuridika li tixtieq tikseb ir-reġistrazzjoni ta’ din it-trade mark.
      
         (1)  ĠU C 32, 29.1.18.